E se mos daurisses era pòrta te sauvaram eth mès gras des individús que trapem aquiu laguens, e te lo codinaram plan ath sòn punt, en tot daurar-li era pèth, sajant de qué non se degalhe ua soleta gota de greish.” Mès Sauab responec: “Coma qu’è pòca intelligéncia, m’estime mès que lancem aguesta caisha per dessús dera tàpia, donques que mos an balhat era orde de deishar-la en tourbeh.” Mès es auti dus neri responeren: “Se la lançam coma dides, se harà brigalhs.” E Sauab repliquèc: “Mès s’entram en tourbeh, dilhèu mos agarren es bandits que son aquiu amagadi entà assassinar e panar as viatjaires.